
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	26.05.2011

	Nr.
	26/237


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.27/2011 privind măsuri pentru refacerea infrastructurii rutiere comunale în localităţile afectate de inundaţiile din perioada iunie - august 2010, trimis comisiei pentru examinare pe fond, cu adresa nr. PL.x 327 din 16 mai 2011.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      
asupra proiectului de Lege pentru aprobarea Ordonanţei de urgenţă a Guvernului nr.27/2011 privind măsuri pentru refacerea infrastructurii rutiere comunale în localităţile afectate de inundaţiile din perioada iunie - august 2010

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 327 din 16 mai 2011, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.27/2011 privind măsuri pentru refacerea infrastructurii rutiere comunale în localităţile afectate de inundaţiile din perioada iunie - august 2010.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.301/17.03.2011)

Proiectul de lege are ca obiect reglementarea unor măsuri pentru refacerea infrastructurii rutiere comunale în localităţile afectate de inundaţiile din perioada iunie – august 2010, în scopul sprijinirii efortului comunităţilor locale de refacere a infrastructurii rutiere afectate şi pentru eliminarea riscului pierderii fondurilor alocate în vederea realizării obiectivelor Programului Naţional de Dezvoltare Rurală 2007 – 2013. 

Comisia propune Plenului Camerei Deputaţilor adoptarea proiectului de lege în forma prezentată de Senat.

 Proiectul de lege face parte din categoria legilor ordinare, conform art.76, alin.(2) din Constituţia României, republicată.


La dezbaterile care au avut loc în şedinţa comisiei din 24 mai 2011 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Radu Marian – director în cadrul Ministerului Agriculturii şi Dezvoltării Rurale şi domnul Jan Vraciu – director în cadrul Ministerului Administraţiei şi Internelor.
La lucrările comisiei au fost prezenţi 28 deputaţi, din totalul de 30 membri ai comisiei.

Raportul comisiei a fost adoptat cu majoritate de voturi.
Senatul a adoptat proiectul de lege în şedinţa din 11 mai 2011.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	PREŞEDINTE,
	SECRETAR,

	Sulfina BARBU
	Gheorghe CIOCAN


Expert, Roxana Feraru

